EL   EL 
 
 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες, 12.1.2022  
SWD(2022) 9 final  
 
ΕΓΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ  
 
ΣΥΝΟΠΤΙΚΗ ΠΑΡΟΥΣΙΑΣΗ ΤΗΣ ΕΚΘΕΣΗΣ ΕΚΤΙΜΗΣΗΣ ΕΠΙΠΤΩΣΕΩΝ  
 
που συνοδεύει το έγγραφο  
Πρόταση κανονισμού του Ευρωπαϊκού Κοινοβουλίου και του Συμβουλίου  
σχετικά με τον Οργανισμό της Ευρωπαϊκής Ένωσης για τα Ναρκωτικά  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Δελτίο συνοπτικής παρουσίασης  
Εκτίμηση επιπτώσεων που συνοδεύει την πρόταση κανονισμού για τον Οργανισμό της Ευρωπαϊκής 
Ένωσης για τα Ναρκωτικά [αναθεώρηση της εντολής του Ευρωπαϊκού Κέντρου Παρακολούθησης 
Ναρκωτικών και Τοξικομανίας, δηλ. του κανονισμού (ΕΚ)  αριθ.  1920/2006]  
 
Α. Ανάγκη ανάληψης δράσης  
Γιατί; Ποιο είναι το πρόβλημα;  
Το Ευρωπαϊκό Κέντρο Παρακολούθησης Ναρκωτικών και Τοξικομανίας (στο εξής: Οργανισμός) 
ιδρύθηκε το 1993, ο δε ιδρυτικός κανονισμός του αναδιατυπώθηκε το 2006 [κανονισμός 
(ΕΚ)  αριθ.  1920/2006]. Το 2018/19 η Επιτροπή διενήργησε την πιο πρόσφατη αξιολόγηση του 
Οργανισμού [COM(2020) 228]. Ο ορισμός του προβλήμ ατος στηρίζεται στα αποτελέσματα της 
αξιολόγησης και εξετάζει τις ανεπάρκειες που επισήμαναν τα κύρια ενδιαφερόμενα μέρη του 
Οργανισμού. Ενώ πριν από 25  έτη ήταν αναγκαία η συλλογή και η ανάλυση δεδομένων για την 
περιγραφή της κατάστασης των ναρκωτικών στη ν Ευρώπη και των συνεπειών της, σήμερα τα 
ενδιαφερόμενα μέρη χρειάζονται επίσης ανάλυση σε πραγματικό χρόνο σχετικά με τις αναδυόμενες 
προκλήσεις και συμβουλές σχετικά με τους βέλτιστους τρόπους αντιμετώπισης των ταχέως 
εξελισσόμενων απειλών, όπως της εισό δου νέων ψυχοδραστικών ουσιών στην ΕΕ, οι οποίες είναι 
πιο επικίνδυνες για τη (δημόσια) υγεία και εγείρουν επίσης νέες ανησυχίες όσον αφορά την 
ασφάλεια. Οι υπεύθυνοι χάραξης πολιτικής χρειάζονται περισσότερη στήριξη και πληροφόρηση 
προκειμένου να προβούν σε ενημερωμένες επιλογές και να παράσχουν κατάλληλες αποκρίσεις. Ο 
Οργανισμός δεν μπορεί να παράσχει επαρκή στήριξη στα κράτη μέλη, το δε δίκτυο εθνικών 
εστιακών σημείων του Οργανισμού (Reitox) δεν χρησιμοποιείται στο έπακρο των δυνατοτήτων του. 
Τέλος, η δ ιεθνής διάσταση του έργου του Οργανισμού δεν προσδιορίζεται επαρκώς. Για την 
εφαρμογή της νέας στρατηγικής της ΕΕ για τα ναρκωτικά 2021 -2025, η οποία βασίζεται σε 
τεκμηριωμένη προσέγγιση της πολιτικής για τα ναρκωτικά, οι πληροφορίες που παρέχει ο 
Οργανισμ ός είναι καθοριστικής σημασίας.  
Τι αναμένεται να επιτευχθεί με την παρούσα πρωτοβουλία;  
Γενικός στόχος της πρωτοβουλίας είναι να διασφαλίζεται ότι ο Οργανισμός είναι κατάλληλος για 
τον σκοπό για τον οποίο συστήνεται και είναι κατάλληλα εξοπλισμένος για να αντιμετωπίζει τις 
προκλήσεις που θέτουν τα ναρκωτικά στην ΕΕ, με αποτέλεσμα την ανάληψη κατάλληλης δράσης 
και τη στήριξη από την ΕΕ και τα κράτη μέλη. Η προτεινόμενη αναθεώρηση της εντολής θα είναι 
στοχευμένη. Θα πρέπει να αποσαφηνίσει την εντολή του Ορ γανισμού όσον αφορά το πεδίο δράσης 
του (ειδικότερα όσον αφορά τις ουσίες που θα καλύπτει)· να αυξήσει την ικανότητά του να αντιδρά 
ταχύτερα και πιο στοχευμένα σε προκλήσεις και αναδυόμενες απειλές· να εμβαθύνει την 
παρακολούθηση και την ανάλυση του φαινομ ένου των ναρκωτικών· να παρέχει στήριξη στα κράτη 
μέλη· και να αποσαφηνίσει τη διεθνή διάσταση του έργου του Οργανισμού.  
Ποια είναι η προστιθέμενη αξία της δράσης σε επίπεδο ΕΕ;   
Το φαινόμενο των ναρκωτικών επηρεάζει όλους τους Ευρωπαίους και έχει διασυνοριακό και 
παγκόσμιο χαρακτήρα. Υπάρχουν πολλές κοινές προκλήσεις, οι οποίες αφορούν όλα τα κράτη μέλη, 
τόσο στην πλευρά της ζήτησης όσο και στην πλευρά της προσφοράς ναρκωτικών. Η αντιμετώπιση 
του φαινομένου των ναρκωτικών μόνο σε εθνικό επίπεδο δεν  είναι δυνατή, καθώς μια τέτοια 
προσέγγιση θα οδηγούσε σε κατακερματισμό, τα δε κράτη μέλη διδάσκονται το ένα από το άλλο 
μέσω της ανταλλαγής εμπειριών και βέλτιστων πρακτικών. Η δράση της ΕΕ παρέχει 
αποτελεσματικό και αποδοτικό τρόπο αντιμετώπισης των εν λόγω ζητημάτων.  
Β. Λύσεις  
Ποιες νομοθετικές και μη νομοθετικές επιλογές πολιτικής έχουν εξεταστεί; Υπάρχει 
προτιμώμενη επιλογή ή όχι; Γιατί;   
 
3 Η μη νομοθετική επιλογή πολιτικής (περαιτέρω συνεργασία) και η κατάργηση ή η συγχώνευση του 
Οργανισμού δεν αναλύθηκαν περαιτέρω, καθώς δεν θα αντιμετώπιζαν τα προσδιορισθέντα 
προβλήματα.  
 
Η προτιμώμενη επιλογή είναι η στοχευμένη αναθεώρηση της εντολής. Προκειμένου να εξεταστεί 
το αίτημα ορισμένων ενδιαφερομένων μερών να διευρυνθεί το πεδίο του Οργανισμού σε άλλ ες 
μορφές εξάρτησης, το ζήτημα αναλύθηκε, αλλά η εκτίμηση επιπτώσεων κατέληξε στο συμπέρασμα 
ότι ο Οργανισμός θα πρέπει να παραμείνει επικεντρωμένος κατά κύριο λόγο στα παράνομα 
ναρκωτικά. Ωστόσο, η πολλαπλή χρήση ουσιών θα πρέπει να εξεταστεί καλύτερα. Η προσφορά 
ναρκωτικών και οι αγορές ναρκωτικών θα πρέπει επίσης να υπαχθούν στο θεματικό πεδίο δράσης 
του Οργανισμού. Για την παροχή πιο ευέλικτης και μελλοντοστραφούς ανάλυσης, θα πρέπει να 
αναπτυχθούν περαιτέρω οι ικανότητες παρακολούθησης και αξιολόγησης απειλών του Οργανισμού. 
Για την ταχεία ενημέρωση και προειδοποίηση του καινού σχετικά με απειλές παρούσες σε 
περισσότερα κράτη μέλη, ο Οργανισμός θα πρέπει να στηρίζει την ανάπτυξη ή να αναπτύσσει ο 
ίδιος ενημερωτικές εκστρατείες και να εκδίδει συναγερμούς  σε επίπεδο ΕΕ. Για την αύξηση της 
βάσης πληροφοριών του Οργανισμού, θα πρέπει να συσταθεί ειδικευμένο δίκτυο εργαστηρίων. Η 
εντολή των εθνικών εστιακών σημείων θα πρέπει να ενισχυθεί για την καλύτερη χρήση των 
ικανοτήτων τους προς στήριξη του Οργανισμού κ αι για την απεικόνιση των αλλαγών που θα 
θεσπιστούν στην εντολή του Οργανισμού. Τέλος, θα πρέπει να αποσαφηνιστεί καλύτερα η διεθνής 
διάσταση του έργου του Οργανισμού.  
Ποιος υποστηρίζει την κάθε επιλογή;   
Τα κύρια ενδιαφερόμενα μέρη, δηλ. οι υπεύθυνοι χάραξης πολιτικής για τα ναρκωτικά, σε εθνικό 
και ευρωπαϊκό επίπεδο, υποστηρίζουν —ακόμη και ζητούν — την ενίσχυση της εντολής του 
Οργανισμού. Με τη νέα στρατηγική της ΕΕ για τα ναρκωτικά, την οποία ενέκρινε το Συμβούλιο τον 
Δεκέμβριο του 2020, η Επιτροπή κ αλείται ρητά να υποβάλει πρόταση αναθεώρησης της εντολής το 
συντομότερο δυνατό. Ορισμένα κράτη μέλη τα οποία διαθέτουν ευρύτερες στρατηγικές για την 
εξάρτηση θα επιθυμούσαν ευρύτερη εντολή για τον Οργανισμό. Άλλα κράτη μέλη διαθέτουν 
πλαίσιο μόνο για τα να ρκωτικά και θα ήταν ικανοποιημένα με την τρέχουσα εντολή συνοδευόμενη 
από αποσαφήνιση σχετικά με την πολλαπλή χρήση ουσιών. Ο καθορισμός ελάχιστων κριτηρίων για 
τα εθνικά εστιακά σημεία θα μπορούσε επίσης να δημιουργήσει προβλήματα σε σχέση με ορισμένα 
κράτη μέλη, τα οποία θα μπορούσαν να θεωρήσουν ότι αυτό συνιστά παρέμβαση στα προνόμιά 
τους. Ωστόσο, τα εν λόγω κριτήρια θα είναι αναγκαία για τη διασφάλιση ισότιμων όρων σε 
ολόκληρη την Ευρώπη και τη διασφάλιση της παροχής δεδομένων στον Οργανισμό.  
Γ. Επιπτ ώσεις της προτιμώμενης επιλογής  
Ποια είναι τα οφέλη της προτιμώμενης επιλογής (ειδάλλως, των κυριότερων επιλογών);                                        
Η προτιμώμενη επιλογή θα συμβάλει στην καλύτερη τεκμηρίωση πολιτικών και δράσεων· αυτό θα 
έχει ως αποτέλεσμα πιο αποτελεσματικές ευρωπαϊκές (και εθνικές) αντιδράσεις στο φαινόμενο των 
ναρκωτικών στην ΕΕ. Αυτό θα συμβάλει σημαντικά στην αποτελεσματική και τεκμηριωμένη 
αντίδραση στο φαινόμενο των ναρκωτικών, στους τομείς τόσο της υγείας όσο και της ασφάλ ειας. Η 
εντολή του Οργανισμού θα παραμείνει επικεντρωμένη κατά κύριο λόγο στην παρακολούθηση και 
τη στήριξη της ΕΕ και των κρατών μελών της, σύμφωνα με την αρχή της επικουρικότητας. Μια 
τέτοια στοχευμένη αναθεώρηση της εντολής του Οργανισμού θα έχει ως απο τέλεσμα καλύτερη 
ετοιμότητα σε ευρωπαϊκό και εθνικό επίπεδο όσον αφορά τις αυξανόμενες νέες απειλές στον τομέα 
των ναρκωτικών.  
Ποιο είναι το κόστος της προτιμώμενης επιλογής (ειδάλλως, των κυριότερων επιλογών);                                        
Η προτιμώμενη επιλογή θα απαιτήσει την ενίσχυση των οικονομικών και ανθρώπινων πόρων σε 
σύγκριση με τους πόρους που έχουν προβλεφθεί στο πολυετές δημοσιονομικό πλαίσιο (ΠΔΠ) 2021 -
2027. Εκτιμάται ότι θα απαιτηθούν πρόσθετος προϋπολογισμός ύψους περίπου 51 έως  
63 εκατ.  EUR και περίπου 40 πρόσθετες θέσεις απασχόλησης στον πίνακα προσωπικού για τη νέα 
περίοδο του ΠΔΠ.  
 
4 Πώς θα επηρεαστούν οι μεγάλες, οι μικρομεσαίες και οι πολύ μικρές επιχειρήσεις;  
Δεν θα υπάρξουν άμεσες επιπτώσεις για τις μεγάλες, τις μικρομεσα ίες και τις πολύ μικρές 
επιχειρήσεις. Η αναθεώρηση ενδέχεται να έχει θετικές έμμεσες επιπτώσεις μέσω του περιορισμού 
της απώλειας εργατικού δυναμικού στην οικονομία λόγω αδυναμίας των χρηστών ναρκωτικών να 
εργαστούν ή να εργαστούν στο έπακρο των δυνατοτήτω ν τους και μέσω της διαταραχής των πηγών 
εισοδήματος των ομάδων οργανωμένου εγκλήματος.  
Θα υπάρξουν σημαντικές επιπτώσεις  στους εθνικούς προϋπολογισμούς και στις εθνικές 
διοικήσεις;   
Παρότι η προτιμώμενη επιλογή θα έχει ως αποτέλεσμα την αύξηση των καθηκόντων και των 
αρμοδιοτήτων του Οργανισμού, συνολικά, η πρωτοβουλία θα συμβάλει στη μείωση της διοικητικής 
επιβάρυνσης και στην απλούστευση των διοικητικών διαδικασιών, ιδίως στα κράτη μέλη. Σε αυτό 
θα συμβάλουν κυρίως ο προτεινόμενος εξορθολογισμός κα ι η συγκέντρωση σε κεντρικό επίπεδο 
των υποχρεώσεων υποβολής εκθέσεων. Λόγω έλλειψης δεδομένων σχετικά με τα διαθέσιμα 
κεφάλαια για την πολιτική για τα ναρκωτικά, δεν είναι δυνατόν να ποσοτικοποιηθούν οι επιπτώσεις 
της απλούστευσης και της μείωσης της διοι κητικής επιβάρυνσης.  
Θα υπάρξουν άλλες σημαντικές επιπτώσεις;   
Όχι. 
Δ. Παρακολούθηση  
Πότε θα επανεξεταστεί η πολιτική;  
Σύμφωνα με την κοινή προσέγγιση, ο κανονισμός για τον Οργανισμό θα περιλαμβάνει εξωτερική 
αξιολόγηση του Οργανισμού ανά πενταετία.